ພູມີ ວົງວິຈິດ

'

ທ່ານ ພູມີ ວົງວິຈິດ (6 ເມສາ ຄ.ສ. 1909 - 7 ມັງກອນ ຄ.ສ. 1994) ອະດີດເປັນວ່າການແທນປະທານປະເທດແຫ່ງສປປ ລາວ, ແລະ ເປັນນັກຮົບລັດທະບຸລຸດອາວຸໂສຂອງ ສາທາລະນະລັດ ປະຊາທິປະໄຕ ປະຊາຊົນລາວ.https://po.gov.la/po22/backend/web/index.php?r=site/detail&id=554

ພູມີ ວົງວິຈິດ ເກີດເມື່ອວັນທີ 6 ເມສາ ຄ.ສ. 1909 ທີ່່ ບ້ານນາຄາຍ, ຕາແສງນາຄາຍ, ເມືອງແປກ, ແຂວງຊຽງຂວາງ, ພຣະຣາຊອານາຈັກລາວ. ທ່ານເປັນລູກຂອງພະນັກງານລັດຖະກອນສຳນັກງານທຳມະດາ. ທ່ານໄດ້ຮັບການສຶກສາຢູ່ນະຄອນວຽງຈັນ, ຫຼັງຈາກຈົບການສຶກສາ, ທ່ານໄດ້ດຳລົງຕຳແໜ່ງເຈົ້າເມືອງຊຽງຂວາງ, ແລະ ໄດ້ເຂົ້າຮ່ວມກັບຂະບວນການລາວອິດສະຫຼະ ຈົນລາວໄດ້ຮັບເອກະລາດຈາກຝຣັ່ງhttps://web.archive.org/web/20080516054235/http://www.culturalprofiles.org.uk/laos/Directories/Laos_Cultural_Profile/-962.html.

ຫຼັງຈາກການລົບລ້າງລະບອບຣາຊະອານາຈັກລາວ, ເຈົ້າສຸພານຸວົງ ໄດ້ຂຶ້ນດຳລົງຕຳແໜ່ງປະທານປະເທດລາວ. ທ່ານພູມີໄດ້ດຳລົງຕຳແໜ່ງຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງສຶກສາທິການ ແລະ ກິລາຂອງລາວ. ເມື່ອເຈົ້າສຸພານຸວົງ ຖືກກົດດັນໃຫ້ລາອອກຈາກຕຳແໜ່ງ, ທ່ານພູມີ ຈຶ່ງໄດ້ຂຶ້ນດຳລົງຕຳແໜ່ງປະທານປະເທດ, ແຕ່ຕໍ່ມາໄດ້ລາອອກເພື່ອໃຫ້ ທ່ານໄກສອນ ພົມວິຫານ ດຳລົງຕຳແໜ່ງປະທານປະເທດລາວແທນ.
ປະຫວັດໂດຍຫຍໍ້
'''

 ປີ 1950: ເປັນກໍາມະການສູນກາງແນວລາວອິດສະຫຼະ, ເປັນຮອງນາຍົກລັດຖະມົນຕີ ແລະ ລັດຖະມົນຕີກະຊວງພາຍໃນ.
 ປີ 1957: ເປັນລັດຖະມົນຕີກະຊວງທຳມະການ ແລະ ສີລະປະກຳ.
 ປີ 1974: ເປັນຮອງນາຍົກລັດຖະມົນຕີ, ລັດຖະມົນຕີກະຊວງສຶກສາກິລາ ແລະ ທຳມະການ.
 ປີ 1982 ຮັບໜ້າທີ່ຊີ້ນຳ 4 ກະຊວງ: ກະຊວງສຶກສາ, ກະຊວງວັດທະນະທຳ, ກະຊວງສາທາລະນະສຸກ ແລະ ຄະນະກຳມະການສະຫວັດດີການສັງຄົມ ແລະ ນັກຮົບເກົ່າ.
 ປີ 1986-1991: ວ່າການແທນປະທານປະເທດ ແຫ່ງ ສປປ ລາວ.
 ເສຍຊີວິດວັນທີ 07 ມັງກອນ 1994.https://po.gov.la/po22/backend/web/index.php?r=site/detail&id=554

 ຂໍ້ມູນອ້າງອິງ